Oliva

L'oliva es lo fruch de l'olivièr. Botanicament es una drupa de pèl lisa, d'envolopa carnuda rica en matèria grassa contenent un clòsc força dur, ossós que dedins i a una grana, rarament doas. La seuna color d'en primièr es verda, puèi ven negra quand es madura.

 Olivada 
La culhida de l'oliva se fa en espandir un ret jos l'arbre e en fasent tombar los fruchs dedins amb de pèrgas o de maquinas.
La sason de l'olivada va de novembre fins a genièr, per las olivas destinadas a l'extraccion d'òli.
La trolhada se fa al pus lèu, lo meteis jorn per tal d'evitar la fermentacion.

 Utilizacion de l'oliva 

 Oliva de taula 
A l'excepcion de qualques varietats coma la Thrubolea grèga, se pòt pas consomar las olivas de taula sens tractament per ne levar l'amargor. Se pòt far sonque en las botant dins l'aiga e en cambiar l'aiga mantun còp o en las sometre a l'accion de l'idroxid de sòdi amb una fermentacion finala (sistèma espanhòl o sevilhan) o sens fermentacion (sistèma californian o occitan).
Se manja sola o coma ingredient dins de recèptas nombrosas (tapenada o guit amb olivas...)

 Òli d'oliva 
L'utilizacion màger de l'oliva es per l'extraccion de l'òli considerat coma lo melhor dels òlis alimentaris.

 Produccion mondiala 

 País  Produccion  (tonas)  Percentatge Espanha  1 179 100  43,3 % Itàlia  550 000  20,2 % Grècia  367 000  13,5 % Marròc  280 000  10,6 % Turquia  180 000  6,6 % Tunisia  120 000  4,4 % Siria  60 000  2,2 % Argeria  45 000  1,7 % Portugal  29 000  1,1 % Jordania  27 977  1,0 % Argentina  10 000  0,37 % Libia  6 800  0,25 % Liban  5 300  0,19 % Croàcia  4 500  0,17 % França  4 000  0,15 %

Categoria:Fruch alimentari